Sumarólympíuleikarnir 2012
Sumarólympíuleikarnir 2012 voru haldnir í London í Englandi dagana 27. júlí til 12. ágúst 2012. Þetta voru þrítugustu sumarólympíuleikarnir sem haldnir hafa verið. London var kosin til að halda leikana þann 6. júlí 2005 og verður þar með fyrsta borgin til að halda þá þrisvar sinnum. Áður voru leikarnir haldnir þar árin 1908 og 1948. Leikarnir áttu sér stað aðallega í Stratford, svæði í Austur-London sem er nú í endurbyggingu. Einkennislag leikanna var lagið Survival, samið og flutt af ensku hljómsveitinni Muse. Leikarnir voru opnaðir opinberlega 27. júlí 2012 með setningarathöfn á Ólympíuleikvanginum.

Kosning borgarinnar 
Eftirfarandi borgir buðust til þess að halda leikana. Kosningin fór fram í Singapúr þann 6. júlí 2005. Hún fór þannig fram að sú borg sem fékk fæst atkvæði eftir hverja umferð féll úr leik, þangað til aðeins ein borg var eftir. Taflan hér fyrir neðan sýnir atkvæðafjölda borganna eftir hverja umferð kosninganna:

Staðir 

Sumarólympíuleikarnir áttu sér stað víðs vegar um London. Að hluta voru notuð mannvirki sem voru til og að hluta ný og tímabundin mannvirki. Yfirlýst markmið er að skilja ekki eftir hvíta fíla (stór mannvirki sem enginn nýtir eftir leikana). Ólympíuleikvangurinn og ólympíuþorpið eru í Stratford í Austur-London þar sem eignarnám eldri bygginga sem voru rifnar niður, þetta vakti nokkurra deilu við fyrri eigendur og íbúa. Ólympíuleikvangurinn var hannaður þannig að hann rúmi 80.000 gesti fyrir opnunar- og lokahátíðir ólympíuleikanna en var breytt eftir leikana í 25.000 sæta íþróttaleikvang.

Í ákveðnum greinum (siglingum, kajak- og kanóróðri, kappróðrum og fjallahjólabruni) var keppt utan London. Leikir í undanriðlum í knattspyrnu voru leiknir á frægum knattspyrnuvöllum í Glasgow, Manchester, Cardiff og Newcastle.

Ólympíusvæðið 

Á Ólympíusvæðinu eru líka:
 Ólympíuþorpið, með aðstöðu fyrir íþróttafólkið og aðstoðarfólk (um 17.320 rúm alls).
 Fjölmiðlamiðstöð leikanna.

Árbakkasvæðið 

Árbakkasvæðið eru fjórir íþróttavellir á Thames Gateway-svæðinu beggja vegna árinnar Thames:

Miðsvæðið 

Miðsvæðið telur alla aðra íþróttaaðstöðu á Stór-Lundúnasvæðinu. Þessir staðir eru dreifðir víða um Mið-London og Vestur-London:

Utan London 
Fjórir leikvangar verða utan við Stór-Lundúnasvæðið:

Knattspyrnuvellir

Leikarnir

Keppnisgreinar

Handknattleikskeppni ÓL 2012 
Íslendingar tryggðu sér keppnisrétt í handknattleikskeppni ÓL þriðja skiptið í röð með því að fara í gegnum umspilsleiki í apríl sama ár. Tólf lið kepptu í tveimur sex liða riðlum þar sem fjögur efstu lið úr hvorum komust í fjórðungsúrslit. Íslenska liðið sigraði tvo fyrstu leiki sína, gegn Argentínu og Túnis, eins og búist hafði verið við. Því næst tóku við tveir hnífjafnir sigrar í hörkuleikjum gegn Svíum og Frökkum áður en riðlinum lauk með auðveldum sigri gegn liði heimamanna. Ísland hreppti efsta sætið í riðlinum og mætti Ungverjum í fjórðungsúrsltunum. Þar varð liðið fyrir sárum vonbrigðum þegar Ungverjarnir unnu 34:33 í framlengdum leik. Íslenska liðinu var í kjölfarið úthlutað fimmta sætinu í keppninni.

Mótherjar Íslendinga í undanúrslitum hefðu orðið Svíar sem komu nokkuð á óvart og slógu Dani úr leik. Sænska liðið komst alla leið í úrslitaleikinn en tapaði þar 22:21 fyrir Frökkum í miklum varnarleik.

Þátttakendur

Þátttaka Íslendinga á leikunum 
Auk handboltalandsliðsins sendu Íslendingar þrettán íþróttamenn til keppni á leikunum.

Þrír keppendur tóku þátt í frjálsum íþróttum, þar sem Ásdís Hjálmsdóttir náði 11. sæti í spjótkasti. Íslendingar áttu sitthvorn keppandann í júdó, badminton og skotfimi. Sjö sundmenn voru skráðir til leiks en ekkert þeirra komst upp úr fyrstu umferð.

Þátttakendur eftir löndum

Yfir 10.000 keppendur frá 204 löndum tóku þátt í leikunum.

Dagskrá

Tilvísanir

Tenglar 

 Vefur leikanna